มาหัวหินต้องแวะกินสังเวียนซีฟู๊ดไม่งั้นมาไม่ถึง ท่านนึงบอกไว้ รอบนี้กลัวมาไม่ถึงเลยมาจัดดูสักที พอมานั่งเหมือนจะไม่ค่อยสวย เพราะพนักงานไม่ค่อยสุภาพ (อาจจะเหนื่อยเพราะลูกค้าเยอะ) ทีแรกกะจะเขียนคอมเมนต์ด้วยความหมั่นไส้ แต่พอกินเสร็จก็รู้สึกว่ามันคงจะไม่แฟร์ เริ่มเลยดีก่า วันนี้มา4คน สั่งข้าวผัดปู - อันนี้บอกเลยไม่อร่อย ต่อมาต้มยำทะเลน้ำใส - อันนี้ก็ไม่อร่อย ส่วนที่เหลือสั่งปูม้านึ่ง กุ้งอบเกลือ และปลาสำลีแดดเดียวทอด สามอย่างนี้บอกเลยอร่อยมาก สดสุดๆ พอกินเสร็จพุงกางเพราะแต่ละจานมาเต็มจริงๆ คราวหน้าถ้าจะสั่งแบบนี้ ต้องมากับสายแข็งเท่านั้น ไม่งั้นกินเหนื่อยเกิ๊น...